出自先秦诗人诗经的《小旻》
旻天疾威,敷于下土。
谋犹回遹,何日斯沮。
谋臧不从,不臧覆用。
我视谋犹,亦孔之邛。
潝潝訿訿,亦孔之哀。
谋之其臧,则具是违。
谋之不臧,则具是依。
我视犹谋,伊于胡厎。
我龟既厌,不我告犹。
谋夫孔多,是用不集。
发言盈庭,谁敢执其咎。
如匪行迈谋,是用不得于道。
哀哉为犹,匪先民是程,匪大犹是经。
维迩言是听,维尔言是争。
如彼筑室于道谋,是用不溃于成。
国虽靡止,或圣或否。
民虽靡膴,或哲或谋,或肃或艾。
如彼泉流,无沦胥以败。
不敢暴虎,不敢冯河。
人知其一,莫知其他。
战战兢兢,如临深渊,如履薄冰。
刺统治者政策邪辟,任用小人。
敷:布。谋:指政策。犹:道,谋。回遹(音玉):邪僻。沮(音举):止。邛(音穷):病。
潝潝(音细):翕翕。訿訿(音子):诋毁,诽谤。潝潝訿訿,谓臣下不供职。具:俱。于:往。底:至。
犹:道。集:就,成就。如匪行迈谋:谋于路人,无所适从。一说商量出行,又不行动。
程:法。经:行。溃:达到。
靡止:言小也。膴(音呼):大也,多也。谋:聪明。艾(音义):治也。指办事干练。败:水浸湿损坏物。
暴虎:搏虎,徒手打虎。冯(音凭)河:涉水过河。
引自《轻松学诗经》